**ข้อกำหนดการปลูกสร้างและต่อเติมบ้านพักอาศัย**

1. หากท่านเจ้าของบ้านประสงค์จะตกแต่ง / ต่อเติมใดๆ จะต้องเตรียมเอกสารและยื่นเรื่องขอตกแต่งกับสำนักงานฝ่ายบริหารชุมชน ทุกครั้ง
2. การต่อเติมที่มีขนาดพื่นที่เกินห้าตารางเมตรขึ้นไป หรือห้องที่มีระบบโครงสร้าง คสล. เจ้าของบ้านจะต้องติดต่อฝ่ายโยธา สำนักงานเขต/เทศบาลพื้นที่โครงการฯตั้งอยู่ เพื่อขออนุญาตดัดแปลงอาคาร (ตามกฎกระทรวง ฉบับที่ 11 พ.ศ. 2528 ออกตามความในพระราชบัญญัติควบคุมอาคาร พ.ศ. 2522)
3. ต้องยื่นแบบส่วนที่ต้องการตกแต่ง / ต่อเติมที่มีระยะและขนาดชัดเจนอ้างอิงกับอาคารมาตรฐานโครงการฯ โดยแสดงแปลนพื้นที่ส่วนตกแต่งต่อเติมทุกส่วน แปลนรูปด้านอย่างน้อย 2 รูป แปลนรูปตัดแบบขยาย แปลนงานระบบไฟฟ้า ประปา และระบบปรับอากาศ (ระบุมาตราส่วน) เพื่อยื่นให้สำนักงานเขต หรือเทศบาลพื้นที่โครงการตั้งอยู่ เพื่อขออนุญาตในการตกแต่ง/ต่อเติม
4. กรณีต่อเติมส่วนหลังคาชิดริมเขตที่ดินต้องมีรางน้ำฝนที่ด้านปลายลาดเอียง และมีร่องน้ำระหว่างผนังกับกำแพงเพื่อไม่ให้น้ำไหลลงหลังบ้านท่านอื่นทั้งนี้รางน้ำและร่องน้ำต้องต่อท่อระบายน้ำลงบ่อพักให้เรียบร้อย
5. การทำสีสำหรับส่วนต่อเติมทั้งหมดต้องเป็นสีรูปแบบเดียวกันกับอาคารมาตรฐานของโครงการฯ
6. การเพิ่มวงจรไฟฟ้าต้องใช้ระบบต่อผ่านชุดตัดตอนอัตโนมัติ (CIRCUIT BREAKER)มาตรฐาน การไฟฟ้าส่วนภูมิภาค
7. ห้ามให้ส่วนหนึ่งส่วนใดของงานต่อเติม อยู่เกินแนวเขตที่ดิน(โฉนด) ของแปลนนั้นๆ
8. ห้ามปรับเปลี่ยนผิวพื้นภายนอกอาคารให้ต่างจากมาตรฐานโครงการฯ
9. ห้ามกองวัสดุงานตกแต่ง / ต่อเติม บนบริเวณพื้นที่เขตถนนภายในโครงการฯ
10. ให้แขวนป้าย อยู่ระหว่างต่อเติม ทุกวันจนกว่าจะต่อเติมแล้วเสร็จ ( หากป้ายหาย ทางโครงการขออนุญาตหักเงินค้ำาย ทางโครงการขออนุญาตหักเงินคำประกันต่อเติมเป็นจำนวนเงิน 500 บาท )

**“เรามุ่งมั่น สร้างความมั่นใจให้ลูกค้าด้วยคอนโดและบ้านคุณภาพ ส่งมอบตรงเวลาราคาเหมาะสม**

**พร้อมการดูแลหลังการ ขายที่อบอุ่นประทับใจ และการพัฒนาอย่างต่อเนื่อง”**

ลงชื่อ………………………. ลงชื่อ…………………….

( เจ้าของบ้าน / ผู้รับเหมา ) ( ฝ่ายบริหารชุมชน ชีวารมย์ )

**ระเบียบสำหรับผู้รับเหมา**

ผู้รับเหมาต้องแจ้งรายชื่อผู้ควบคุมงาน และคนงานที่เข้ามาทำงานในพื้นที่ ก่อนเข้า-ออกโครงการทุกวัน เพื่อให้เจ้าหน้าที่รักษาความปลอดภัยสามารถตรวจนับจำนวนบุคคลภายนอกที่เข้า-ออกโครงการได้

1. ผู้รับเหมาต้องแจ้งรายชื่อผู้ควบคุมงาน และคนงานที่เข้ามาทำงานในพื้นที่ ก่อนเข้า-ออก โครงการทุกวัน เพื่อให้เจ้าหน้าที่รักษาความปลอดภัยสามารถตรวจนับจำนวนบุคคลภายนอกที่เข้า-ออกโครงการได้
2. ห้ามคนงานพักอาศัยในที่ดินก่อสร้าง หรือในบริเวณโครงการโดยเด็ดขาด เว้นแต่จะได้ยื่นคำขอและได้รับอนุญาตจากฝ่ายบริหารชุมชน โดยทั้งนี้เพื่อการดูแลทรัพย์สินและวัสดุอุปกรณ์ก่อสร้างในพื้นที่เท่านั้น
3. กำหนดช่วงเวลาการปฎิบัติงานตกแต่งต่อเติม ทุกชนิดภายในโครงการ ตั้งแต่วันจันทร์-วันเสาร์ เวลา 9.00 น. ถึง 18.00 น. (งดการเข้าปฎิบัติงานในวันอาทิตย์และวันหยุดนักขัตฤกษ์)
4. การจัดหาไฟฟ้าและน้ำเพื่อใช้ในการตกแต่งต่อเติมบ้านพักอาศัย เจ้าของบ้านหรือผู้รับเหมาจะต้องจัดหามาเอง ห้ามใช้ประโยชน์จากสาธารณูปโภคส่วนกลางโดยเด็ดขาด
5. ผู้รับเหมาและคนงาน ให้ใช้ห้องน้ำในบ้านพักอาศัยที่เข้าทำงานเท่านั้น
6. ห้ามกองวัสดุก่อสร้างทุกชนิด โดยเฉพาะ อิฐ หิน ดิน ทราย บนถนนหรือพื้นที่ส่วนกลางของโครงการ
7. ผู้รับเหมาจะต้องทำความสะอาดบริเวณพื้นที่ทำงาน และนำเศษวัสดุเหลือทิ้งทั้งหมดออกจากโครงการทุกวัน ห้ามทิ้งลงในท่อระบายน้ำ จุดพักขยะ หรือกองไว้บนถนนและพื้นที่ส่วนกลาง
8. ห้ามนำสิ่งที่เป็นสารเคมี วัตถุไวไฟ มาเก็บไว้ในอาคารหรือพื้นที่ก่อสร้างโดยเด็ดขาด หากมีการนำมาใช้เพื่อการปฎิบัติงานให้นำกลับไปด้วยทุกครั้ง
9. หากมีการเชื่อมโลหะ หรือมีการใช้วัสดุไวไฟในการปฎิบัติงาน ให้ผู้รับเหมาจัดหาเครื่องมือดับเพลิงมาเตรียมไว้ในบริเวณที่ทำงานหรือใกล้เคียง
10. ห้ามผู้รับเหมาและคนงานดื่มสุรา เล่นการพนัน หรือส่งเสียงดังรบกวนความสงบภายในบริเวณ โครงการฯ
11. หากตรวจพบความเสียหายของทรัพย์สินส่วนที่เป็นสาธารณูปโภคและสาธารณูปการ ผู้รับเหมาและเจ้าของบ้านจะต้องร่วมรับผิดชอบต่อความเสียหายที่เกิดขึ้น

**“เรามุ่งมั่น สร้างความมั่นใจให้ลูกค้าด้วยคอนโดและบ้านคุณภาพ ส่งมอบตรงเวลาราคาเหมาะสม**

**พร้อมการดูแลหลังการ ขายที่อบอุ่นประทับใจ และการพัฒนาอย่างต่อเนื่อง”**

ลงชื่อ………………………. ลงชื่อ…………………….

( เจ้าของบ้าน / ผู้รับเหมา ) ( ฝ่ายบริหารชุมชน ชีวารมย์ )